Digia

Digia Oyj Somijas uzņēmums, kas nodarbojās ar programmatūras izstrādi un apkalpošanu dažādās jomās. Tas ir dibināts 1991. gadā. uzņēmums galvenais birojs atrodas Helsinkos.

Digia Oyj akcijas tiek kotētas Nasdaq Helsinki biržā. Lielākie akciju turētāji (2022. gada maijā):  Ingman Development Oy Ab (29,45 %), Ilmarinen pensiju fonds (12,46 %),  Etola Oy (5,99 %), Etola Group Oy (4,94 %), Varma pensiju fonds (4,65 %), Savolainen Matti (3,30 %).

 Vēsture 
Uzņēmums tika dibināts 1990. gadā ar nosaukumu SysOpen Oy.
1999. gadā uzņēmums veica sākotnējo publisko piedāvājumu, un tā akcijas sāka kotēt Helsinku biržā.

2005. gada 4. martā SysOpen apvienojās ar Digia Oy; jaunā uzņēmuma nosaukums SysOpen Digia Oyj. 2005. gada tika nopirkts uzņēmums Yomi Software.
2006. gada vasarā tika iegādāts uzņēmums Sentera Oyj, kas specializējies ERP sistēmās.
2007. gadā uzņēmuma nosaukums tika mainīts uz SYSOPENDIGIA Oyj.
2008. gadā uzņēmums tika pārdēvēts par Digia Oyj.

2011. gada martā no Nokia tika nopirkts programmatūras ietvara Qt komerciālās licencēšanas bizness. 2012. gada septembrī viss Qt bizness tika nodots Digia.
2014. gadā Digia nolēma atdalīt Qt platformas attīstīšanu un pārvaldīšanu atsevišķā uzņēmumā. 3. septembrī tika dibināts uzņēmums The Qt Company, kā 100 % kapitāldaļu piederēja Digia.
2016. gada 1. maijā The Qt Company tika atdalīts no Digia.

2016. gadā tika iegādāts e-komercijas uzņēmums Igence Oy Ab.
2016. gada pavasarī tika nopirkts uzņēmums Omni Partners ar tā meitasuzņēmumu Oy Nord Software Ltd. Decembrī tika iegādāts uzņēmums Integration House. Šajā laikā Digia strādāja vairāk nekā 800 darbinieku, un tās kopējais apgrozījums sasniedza 96,2 miljonus eiro
2018. gada martā Digia iegādājās uzņēmumu Avarea Oy, kas specializējas analītikas programmatūrā.
2018. gada vasarā Digia paziņoja par Mavisystems un tā meitasuzņēmuma Mirosys Oy iegādi, kas specializējās Microsoft Dynamics ERP sistēmās un CRM programmatūrā.
2019. gadā tika iegādāts uzņēmums Starcut Oy, kas izstrādāja mobilos pakalpojumus.
2019. gada 27. jūnijā Digia paziņoja, ka no Accountor iegādāsies uzņēmumu Accountor Enterprise Solutions, kas koncentrējās uz biznesa platformām un pakalpojumiem, kas balstīti uz Microsoft Dynamics 365 un Oracle NetSuite pakalpojumiem; darījums tika pabeigts 1. augustā.

2020. gada 1. oktobrī tika panākta vienošanās par konsultāciju uzņēmuma NSD Oy iegādi, kas specializējies visu līmeņu programmatūras izstrādē.
15. decembrī tika paziņots, ka Digia iegādāsies Zviedrijas uzņēmumu Climber International AB, kas specializējies biznesa analītikas risinājumos; darījums tika pabeigts 2021. gada 7. janvārī.
2021. gada 1. septembrī tika iegādāts uzņēmums Solasys Oy, kas gandrīz 20 gadus bija Digia apakšuzņēmējs Digia Enterprise ERP piegādē un attīstībā, kā arī tam bija spēcīga pieredze atskaišu veidošanā un analīzē, īpaši Qlik tehnoloģijās. Līdz šim Digia piederēja 10 % Solasys kapitāldaļu.
2022. gada 11. aprīlī tika paziņots, ka Digia iegādāsies uzņēmumu MOST Digital Oy, kas specializējies programmatūras integrācijas un API biznesā, izmantojot automatizācijas platformas pakalpojumus; darījums tika pabeigts 2. maijā.

 Skatīt arī 
 The Qt Company

 Atsauces 

 Ārējās saites 
 Digia vietne

Kategorija:Somijas uzņēmumi
Kategorija:Qt (ietvars)
Kategorija:Helsinku biržā kotētie uzņēmumi
Kategorija:Somijas programmatūras uzņēmumi